
ΔΕΛΤΙΟ ΤΥΠΟΥ

Συναυλία
VAKIA. Athens Premiere.
στο Ίδρυμα Μιχάλης Κακογιάννης
[image: image1.png]Την Τετάρτη 9 Οκτωβρίου 2024, το Σπίτι της Κύπρου με τη στήριξη  του Υφυπουργείου Πολιτισμού της Κυπριακής Δημοκρατίας, στο πλαίσιο των πολυθεματικών εκδηλώσεων με τίτλο, «Ημέρες Κύπρου», διοργάνωσε στο Ίδρυμα Μιχάλης Κακογιάννης τη συναυλία, “VAKIA. Athens Premiere” με τη Vakia (Βάκια Σταύρου), φωνή και τον Μανώλη Νεοφύτου, πιάνο. 

Παρουσία του Πρέσβη της Κυπριακής Δημοκρατίας, Σταύρου Αυγουστίδη, σύντομο χαιρετισμό απηύθυνε ο Διευθυντής του Σπιτιού της Κύπρου, Διομήδης Νικήτα και στη συνέχεια η Vakia (Βάκια Σταύρου), κοσμοπολίτισσα τραγουδοποιός και τραγουδίστρια, με οδηγό το πάθος και το συναίσθημα, κύριο χαρακτηριστικό της κρυστάλλινης της φωνής της, μαζί με τον λυρικό πιανίστα Μανώλη Νεοφύτου, παρουσίασαν ένα διεθνές ρεπερτόριο μα και τραγούδια από τον φρέσκο της δίσκο που κυκλοφόρησε μόλις φέτος.

Τους ταλαντούχους καλλιτέχνες επιβράβευσε το κοινό με παρατεταμένο χειροκρότημα.
----------------------------------------------------------------
Η Βάκια Σταύρου με καταγωγή από την Κύπρο, που έχει ως βάση της το Παρίσι τα τελευταία χρόνια, είναι δημιουργός του πορτογαλικού τραγουδιού Sozinha που σημείωσε εξαιρετική πορεία στους ραδιοφωνικούς σταθμούς της Ελλάδας και της Ευρώπης.

